**10 сынып**

**қазақ тілі**

**Сабақтың  тақырыбы**: Республика және Президент

**Сабақтың мақсаты:**

**А) Білімділік:**  Қазақстан Республикасы, оның мемлекеттік құрылымы жалпы Республика туралы мағлұмат беру.Тілдік  және   лексикалық материалды жүйелі ұсыну арқылы  оқушылардың алған  білімін арттыра отырып, әңгімелей білуге үйрету.

**Ә) Дамытушылық :** оқушылардың  сөздік қорын молайту, өз ойларын еркін жеткізе

 білуге дағдыландыру, танымдық, білімділік деңгейін  көтеру, ой белсенділігін дамыту,  шығармашыл ізденіске бағыттау, ізденімпаздық ой-өрісін кеңейту.Мәтіннен етістіктің есімше және көсемше түріне тоқталу.

**Б) Тәрбиелік:**  Отанды, халқын, тілін сүюге,Президентімізді құрметтеуге, тіл мәдениетіне, сезімталдыққа, имандылыққа, адамгершілік ізгі қасиеттерді сіңіруге тәрбиелеу;  достық қарым-қатынаста жұмыс жасауға баулу.

**Сабақтың түрі:** жаңа сабақ

**Сабақтың әдіс – тәсілдері:** Топтастыру, баяндау, сұрақ-жауап, сәйкестендіру, сызбалар**,**оқуды - оқытуды басқару және көшбасшылық.

**Сабақтың көрнекілігі:** Қазақстан Республикасы туралы презентация, бейнефильм, үлестірмелі қағаздар, интерактивтік тақта, күйтаспа. АКТ құралдары: Интернет, постер, түрлі түсті бояулар, қағаздар.

**Пәнаралық байланыс:**тарих, география, жаратылыстану, музыка, орыс тілі, шет тілі.

**Оқыту формасы:** Топпен жұмыс.

Сабақтың жоспары:

**Сабақтың барысы:**

Әнұран: «Менің Қазақстаным»

**І. Ұйымдастыру кезеңі. (2 -3 мин)**

А.Оқушылармен сәлемдесу

Ә.Оқушыларды түгендеу

Б.Оқу құралдарын даярлатып,сабаққа бет бұру

Оқушыларды екі топқа бөлу. (ту мен елтаңбаның суреттері арқылы 2 топқа бөлемін).

Бағалау парақшаларын тарату.

**ІІ.Үй тапсырмасын тексеру. (5-7 мин)**

Үй тапсырмасы бойынша оқушыларға қойылатын сауалдар:

(оқушылардан  үй тапсырмасын сұрақ-жауап әдісі арқылы талдау)

1.Мемлекет дегеніміз не?

2.Мемлекеттің негізгі белгілері қандай?

3.Қазақстан қандай ел?

**4. 1991,1997,1993,1995, 2017-**бұл даталы жылдар нені білдіреді?

**ІІI. Қызығушылығын ояту. ҚР туралы және Президент туралы**  бейнематериал  көрсету.Осы бейнематериал арқылы жаңа сабақтың тақырыбын болжау.**(2 мин)**

Олай болса,қане ,балалар бүгінгі сабағымыздың тақырыбы қандай болмақ?

**Жаңа сабақты хабарлау. Тақырыбы мен мақсатын таныстыру.**

**IV. Ой қозғау.**

Бүгінгі сабақты ақиық ақынымыз **М. Мақатаевтың** өлеңімен бастайық:

Мен оның түнін сүйем, күнін сүйем.

Ағынды өзен, асқар тау, гүлін сүйем.

Мен оның қасиетті тілін сүйем,

Мен оның құдіретті үнін сүйем-, дей келе , бүгінгі ашық сабағымызды бастаймыз.

**Жаңа сөздермен жұмыс (2 мин)**

**Сәйкестендір!**

**1.Мемлекет-** кочевой- nomadic

2.Дербес- древний- state

3.Өркениетті- **государство-** post

4.Ғасыр- самостоятельный- ancient

5.Ежелгі- век- sovereign

6.Көшпенді- должность- civilized

**7.Егеменді –** многонациональный- independent

8.Көпұлтты- благосостояние - century

9.Лауазым- цивилизованный- welfare

10.Әл-ауқат- **суверенный -** multinational

**Мәтіналды жұмыс:**  Жаңа сөздерді сәйкестендіріп болған соң,сөз тіркесі немесе сөйлем құрау.

**Тыңдалым. Аудирование (3 мин)**

**Қазақстан Республикасы**

Қазақ елі – Қазақстан деп аталады. Оның жері 5 Франция, 15 Бельгия жеріне тең. Бас қаласы – Астана. Қазақтар және қазақстандықтар туған жерін жақсы **көреді**. Бұл елдің тарихы ел қорғаған батыр бабалар есіммен тығыз байланысты. Тәуелсіздік үшін к**үрескен** Қабанбай, Бөгенбай, Райымбек, Қарасай сынды батырлар есімін қазақтар өз жүрегінде мәңгі **сақтаған.**

Қазақстан Республикасы шығысында Алтай таулары мен батысында Еділ, Жайық өңіріне дейін **созылған** кең байтақ жерді алып жатыр. Ұлан-ғайыр ата мекеніміз қандай кең болса, пейіліміз де, жеріміз де, тіліміз де керемет бай.  
Қазақ елі, топырағы кешегі **өткен** дана Абайды, жыры семсер Махамбетті, шындықтың дәл өзіндей **болған** Бауыржанды, ұлы Мұхтарды, сөз зергері Ғ. Мүсіреповті, кеше ғана дүниеден **өткен** біртуар азамат Д. Қонаевты, Қазақстан Республикасының тұңғыш президенті Н. Ә. Назарбаевты дүниеге **әкелген.**  
Қазақстан Республикасы 1991 жылы 16 желтоқсанда өз тәуелсіздігін ең бірінші **болып** **жариялады**. Оның тәуелсіздігін ең алғаш Түркия таныды. Қазір дүние жүзі **біледі** десек, **қателеспейміз.**  
Қазақстанды бүкіл әлем **таниды**. Қазақстан бүкіл әлемге **қарайды**. Әлем Қазақстанға **қарайды.**  
Дүние жүзінде соғыс пен ұлтаралық жанжал өршіген тұста халықтар достығын **сақтап,** ұлттар мен ұлыстардың сыйластығын және олардың **өсіп**, өркендеуіне жағдай **жасап отырған** – Қазақстан.  
Осы бағытта Н. Ә. Назарбаев Отанымыздың гүлденуіне, халықтың әл - ауқатының жақсаруына айрықша күш **салып келеді.**  
  
**Н. Ә. Назарбаев** -1940 жылы Алматы облысы

1947 - 48 жылы мектепке барды. Шамалған бастауыш мектебінде **оқып,** кейіннен Қаскелеңдегі Абай атындағы орта мектепті **аяқтап,** болашақ арман сапарына аттанды.  
Жастықтың жомарт таңында Н. Әбішұлы 1958жылы Қаскелең орта мектебін **бітірген** қыруар балалардың ішінен жеке - дара комсомолдық жолдамамен Теміртауға бет **түзеді.** Сол 1958жылы Қазақстан Магниткасына Металлург етіп даярлау үшін мектеп **бітірген** 100 қазақтың жігітін **іріктеп,** Украинаның Днепродзержинск қаласына, бұрынғы Қазақстан Үкіметінің келісімімен шарт **жасасып,** 2жылға оқуға **жібереді.** Ішінде Н. Ә. Назарбаев әлгі жүз жігіт техникум дәрежесінде білім **алып қайтады.** Сол жылдарда, яғни Украина жерінде Нұрсұлтан спортпен, біраз түрлерімен **жете айналысады.** Назарбаев Қазақстан Магниткасында **еңбек ете жүріп**, 20жасында комсомолдың Орталық Комитетінде мүше **болып сайланады**. 1965жылы зауыт жанындағы жоғары техникалық факультетін **бітіріп шығады.** Бұл кезде бесаспап металлург еді. Сол кезде болашақ жары Сара Алпысқызымен **кездесіп,** отау **құрады.**

**V. Мәтінмен жұмыс**

**Оқылым. (3 мин)**

Екі топқа екі мәтін берілген.Оқып мәтіннің мазмұнымен танысады

1-топқа «Республика» атты мәтін

2-топқа «Президент» атты мәтін

**Айтылым ( 5 мин)**

**Мәтін бойынша 2 топ бір-біріне сұрақтар дайындау.**

1.Қазақстан Республикасы туралы не білдік?

2.Қазақ жері, қазақ елі үшін жанын қиған батырлар мен Республикамыздың біртуар азаматтары деп кімді атар едің?

3. Н. Ә. Назарбаев туралы не айтар едіңдер?

**Жазылым (20 мин)**

**Мәтінмен жұмыс.Мәтін бойынша грамматикалық тапсырмалар:**

**1-тапсырма**

Мәтіннен етістіктің есімше және көсемше тұлғасын табу.

Мысалы:аталады-түбірі-ата-ет, л- ыр-з ет.жұрнағы,**а-көсемшенің жұрнағы,** ды- жікт.жалғау III жақ

**2-тапсырма**

**«Бес жолды өлең»** құрастыру.

**Республика** **(зат есім)**

Дамыған,тәуелсіз **( сын есім)**

Өркендеді,дамыды,байыды **(етістік)**

Қазақстан Республикасы-дамыған мемлекет **( сөйлем)**

**Туған жер (синоним)**

**Президент**

Білімді көреген

Басқарды,ұйымдастырды,сайланды

Президентіміз елімізді әлемге танытты

**Елбасы**

**3-тапсырма (топтар арасында жұптық жұмыс)**

**Сөйлесім.** Диалог**.**

**VI. Сабақты қорыту 5 мин**

**ПРЕЗИДЕНТ**

**РЕСПУБЛИКА**

**Постер қорғау**

**Республика-**қоғамдық іс,мемлекет,ресми билік органдары,егеменділік, дербестік,дамыған қоғам,туған жер,Отан,мемлекеттік рәміздер

**Президент-**басшы,алдыңғы қатардағы адам, елбасы,ұйымдастырушы,үкімет,бас қолбасшы,көшбасшы

**Бағалау**.Спикер өз тобындағы оқушыларды жауабына қарай бағалайды

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Аты-жөні: |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

**Рефлексия.** Кері байланыс парағы.